Париж-2024: Қазақстан бокс төрешілеріне шағым түсірді
"Париж-2024: Қазақстан бокс төрешілеріне шағым түсірді" | "https://abai.kz/post/186011"
TITLE: Париж-2024: Қазақстан бокс төрешілеріне шағым түсірді
URL: https://abai.kz/post/186011
META: "Париж-2024: Қазақстан бокс төрешілеріне шағым түсірді" | "https://abai.kz/post/186011"
DATE: 02.08.2024
AUTHOR(s): Abai.kz
TOTAL WORDS: 124
TEXT: Қазақстан Ұлттық Олимпиадалық комитеті 63,5 келі салмақта жұдырықтасқан Мұхаммедсабыр Базарбайұлы мен грузиялық Лаша Гурули арасындағы жекпе-жек нәтижесін түсіндіруді талап етіп, ресми түрде PBU-ға (Paris boxing Unit) шағым түсірді. Бұл туралы ҚР ҰОК телеграм арнасы жазды. «Қазақстан ҰОК Мұхаммедсабыр Базарбайұлының жекпе-жегіне қатысты шағым түсірді. Біз бұл нәтижемен келіспейміз және PBU-дан түсініктіме талап еттік. Бұдан ХОК та хабардар. Біздің ойымызша, қазақстандық боксшы 2024 жылғы Олимпиаданың жартылай финалына жолдама беретін маңызды кездесуде жеңіске жетті. Өткен жекпе-жектің нәтижесін қайта қарау мүмкін еместігін де түсінеміз. Алайда, біз ірі халықаралық жарыстағы төрелік әділ әрі таза болғанын қалаймыз», - деді Қазақстан ҰОК бас хатшысы Жанар Утешева. Айта кетейік, бұған дейін Қазақстан ҰОК қазақстандық боксшылардың жекпе-жегінде төрелік еткен жекелеген төрешілерге қатысты PBU-ға ескерту жасады. Ескерту қабылданып, қазіргі таңда зерттеу жүргізіліп жатыр. Abai.kz
